বেঙ্গালুরুর পর এবার কলকাতা। শহরের বুকে মহিলার শ্লীলতাহানি। তাও আবার প্রকাশ্যেই। ছাড় পেলেন না মহিলার স্বামীও। গতকাল রাতে ঘটনাটি ঘটে গড়িয়াহাটে। পুলিস ঘটনার তদন্তে নেমেছে। গ্রেফতার করা হয়েছে অভিযুক্তদের।
 ওয়েব ডেস্ক : বেঙ্গালুরুর পর এবার কলকাতা। শহরের বুকে মহিলার শ্লীলতাহানি। তাও আবার প্রকাশ্যেই। ছাড় পেলেন না মহিলার স্বামীও। গতকাল রাতে ঘটনাটি ঘটে গড়িয়াহাটে। পুলিস ঘটনার তদন্তে নেমেছে। গ্রেফতার করা হয়েছে অভিযুক্তদের। পুলিস জানিয়েছে, এন্টালির বাসিন্দা এক মহিলা তাঁর ক্লাস ফাইভের ছেলেকে টিউশন পড়াতে কনফিল্ড রোডে নিয়ে যান। সঙ্গে ছিলেন তাঁর স্বামীও। ছেলের পড়া শেষ হওয়ার জন্য তাঁরা রাস্তার ওপরেই অপেক্ষা করছিলেন। সেই সময় আচমকা চার দুষ্কৃতী তাঁদের ওপর হামলা চালায় বলে অভিযোগ। মহিলার শ্লীলতাহানির করার পাশাপাশি চলে শারীরিক নিগ্রহও। দুষ্কৃতীদের রোষ থেকে রেহাই পাননি মহিলার স্বামীও। তাঁকে নির্বিচারে মারধর করা হয়। পরে থানায় খবর দিলে অভিযুক্ত চারজনকেই গ্রেফতার করে পুলিস। ধৃতদের মধ্যে একজন মহিলা।